Striden dreier seg i hovedsak om artikkelen «Ny millionutbetaling granskes, som sto på trykk i Aftenposten 14. desember 2011. Der ble det hevdet at Morgan Andersen sto bak en mistenkelig avtale knyttet til spilleren Abgar Barsom da Andersen var direktør i Fredrikstad Fotballklubb. Andersen har stått fast på at han ikke har noe med den avtalen å gjøre, fordi han var sykmeldt på det tidspunktet.
– Dersom media kan fremsette sånne beskyldninger uten å rette dem og uten å beklage dem, svekker det rettssikkerheten for vanlige borgere i Norge. Det har Høyesterett nå sagt at det er greit. Det må jeg, og andre, nå innfinne oss med, sier Andersen i en kommentar.
Andersen konstaterer at slik situasjonen er nå har han ikke midler til å ta saken til Menneskerettighetsdomstolen.
– Jeg har ikke økonomisk mulighet til det. Men dersom noen mener dette er viktig prinsipielt, kan det hende noen ønsker å bidra. Men det vet jeg altfor lite om ennå.
En mann og en kvinne er kjørt til St. Olavs Hospital etter en utforkjøring på fylkesveg 770 ved Rokkbukta i Nærøy i 06.30-tida. Kvinnen er i 40-årene og mannen i 60-årene, opplyser politiet i Nord-Trøndelag.